WEB-CONDES-CANTERBURY	Eth sòn ròstre ludie mès qu’ua moneda d’aur nauèth estampada ena Tor; cantaue damb era alegria e era claretat d’ua arongleta botada en granèr; solie sautar e jogar coma ua crabeta o un vedèth que cor darrèr de sa mair; era sua boca ère doça coma era mèu o eth most cuèit, o coma ua poma botada sus eth hen; qu’ère divertida coma un polin, nauta coma un pau e dreta coma ua flècha.